
Text rozhodnutia
Súd: Krajský súd Bratislava Spisová značka: 5Sd/78/2011 Identifikačné číslo súdneho spisu: 1011200670 Dátum vydania rozhodnutia: 01. 08. 2012 Meno a priezvisko sudcu, VSÚ: JUDr. Renáta Janáková ECLI: ECLI:SK:KSBA:2012:1011200670.1
Uznesenie Krajský súd v Bratislave v právnej veci navrhovateľky: Ľ. W., O. XXX XX O., X. Č.. XXXX/X proti odporkyni: Sociálna poisťovňa - ústredie, Ul. 29. augusta č. 8, Bratislava, o starobný dôchodok, takto
r o z h o d o l :
Súd konanie z a s t a v u j e.
Žiaden z účastníkov n e m á právo na náhradu trov konania.
o d ô v o d n e n i e :
Navrhovateľka vo svojom podaní zo dňa 25. februára 2011 žiadala preskúmať rozhodnutie odporkyne č. XXX XXX XXXX zo dňa 21. januára 2011 o priznaní starobného dôchodku od 26. januára 2010, pretože priznaná suma dôchodku je nízka a pre stanovenie výšky dôchodkovej dávky jej nebola zhodnotená doba jej štúdia.
Odporkyňa rozhodnutím č. XXX XXX XXXX zo dňa 9. mája 2011 podľa § 65, § 293z a § 82 zákona č. 461/2003 Z.z. o sociálnom poistení, priznala navrhovateľke od 1. januára 2010 starobný dôchodok v sume 118,40 eur mesačne, ktorým zmenila svoje rozhodnutie č. XXX XXX XXXX zo dňa 21. januára 2011 v časti výrok a odôvodnenie.
Odporkyňa rozhodnutím č. XXX XXX XXXX zo dňa 5. októbra 2011 podľa § 65, § 293z, § 112 ods. 1 a § 82 zákona č. 461/2003 Z.z. o sociálnom poistení, navrhovateľke od 1. anuára 2010 zvýšila starobný dôchodok na sumu 143,80 eur mesačne, čím navrhovateľke celkom vyhovela.
Podľa § 250o Občianskeho súdneho poriadku (ďalej len O.s.p.), ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví.
Súd podľa § 250o O.s.p. konanie zastavil.
O trovách konania súd rozhodol podľa § 246c a § 146 ods. 1 písm. c) O.s.p.
Poučenie:
Proti tomuto uzneseniu j e možné podať odvolanie do 15 dní odo dňa jeho
doručenia na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1011200670.1 (dáta aktuálne k 1. 11. 2026). Záväzné je znenie zverejnené súdom.




